Pred dnem glasovanja (4. 12. 2022) želi Občinska volilna komisija Občine Šmartno pri Litiji volivce spomniti na njihove možnosti pri izvrševanju volilne pravice.

**1. Predčasne volitve**

Volivci, ki so na dan glasovanja odsotni, lahko glasujejo predčasno na posebnem volišču v sejni sobi Občine Šmartno pri Litiji.

Predčasne volitve bodo potekale ­­­­­­­­­­­­sredo 30. 11. in četrtek 1. 12. 2022 na posebnem volišču v sejni sobi Občine Šmartno pri Litiji. Volivci lahko na navedene dneve svoj glas oddate med 07.00 in 19.00 uro.

**2. Glasovanje po pošti**

Volivci, ki so oskrbovanci domov za starejše in nimajo stalnega prebivališča v domu in volivci, ki so na zdravljenju v bolnišnicah (zdraviliščih), lahko glasujejo po pošti. **Volivec, ki uveljavlja pravico glasovanja po pošti, mora najpozneje 10 (deset) dni pred dnem glasovanja, to je do vključno srede, 23. novembra 2022, poslati občinski volilni komisiji zahtevek za ta način glasovanja. V zahtevku mora navesti svoje osebne podatke ter naslov, na katerega naj mu občinska volilna komisija pošlje volilno gradivo. Na enak način lahko glasujejo tudi invalidi, ki to sporočijo občinski volilni komisiji in predložijo odločbo pristojnega organa o priznanju statusa invalida. Po pošti lahko glasujejo tudi volivci, ki jim je odrejena izolacija zaradi okužbe s SARS-CoV-2, pod pogojem, da so v izolaciji najpozneje 5 (pet) dni pred dnevom glasovanja (do vključno 28. 11. 2022). Obvestilu je potrebno predložiti ustrezno dokazilo (izvid o pozitivnem testu sli SMS obvestilo o pozitivnem testu). Pri ugotavljanju izida glasovanja po pošti z območja Slovenije se upoštevajo glasovnice, ki bodo prispele na OVK do ponedeljka, 5. 12. 2022 do 12. ure.**

Volivcem, ki so zahtevo za glasovanje po pošti oddali za prvi krog lokalnih volitev 2022, ni potrebno vlagati nove zahteve, pač pa bodo volilno gradivo prejeli po pošti tudi za drugi krog glasovanja.

**3. Glasovanje na domu**

Volivci, ki se zaradi bolezni na dan glasovanja ne morejo osebno zglasiti na volišču, kjer so vpisani v volilni imenik, lahko glasujejo pred volilnim odborom na svojem domu. Zahtevo za glasovanje na domu morajo vložiti pri občinski volilni komisiji najkasneje do srede 30. 11. 2022. Zahtevi za glasovanje na domu je potrebno priložiti ustrezno zdravniško potrdilo (Sklep DVK št. 041-5/2022-2 z dne 3. 2. 2022). Za zdravniško potrdilo se šteje vsaka pisna potrditev zdravnika (tudi npr. elektronska pošta), iz katere izhaja, da volivec zaradi bolezni ne more osebno zglasiti na volišču. Potrdilo o bolezni lahko izda katerikoli zdravnik, ki izpolnjuje pogoje za opravljanje zdravniške službe (ne le osebni zdravnik).

Na domu lahko glasujejo tudi volivci, ki bodo v izolaciji, pod pogojem, da o tem obvestijo občinsko volilno komisijo najpozneje tri dni pred dnevom glasovanja oziroma najpozneje do srede 30. 11. 2022 in da obvestilu (vlogi) občinski volilni komisiji priložijo ustrezno dokazilo, npr. izvid o pozitivnem testu ali SMS obvestilo o pozitivnem testu (Sklep DVK št. 041-3/2022-6 z dne 24. 3. 2022).

PREDSEDNICA

OBČINSKE VOLILNE KOMISIJE

OBČINE ŠMARTNO PRI LITIJI

Rosana Lemut Strle l.r.